דורון אורן

דורון אורן (נולד ב-20 במרץ 1969) הוא זמר, שחקן ומדבב ישראלי.

ביוגרפיה
אורן היה חבר בנעוריו בלהקת צעירי תל אביב בין השנים 1985–1987.

בשנת 1992 הנחה אורן את התוכנית "להיט בראש".

בשנים 1995 ו-1996 שר אורן בקלטות הילדים "הקסם של ימבה 1 ו-2", וב"הולכים לגן".

הוא השתתף בקדם-אירוויזיון 1996 עם השיר "מאבד צורה" שסיים את התחרות במקום ה-11. כעבור שלוש שנים, היה חלק מלהקת "עדן" שייצגה את ישראל באירוויזיון 1999 ושירם, "יום הולדת", הגיע למקום החמישי.

אורן השתתף כזמר בתזמורת של אלדד שרים בתוכנית הטלוויזיה "רוקדים עם כוכבים".

הוא השתתף במספר הפקות לילדים ביניהם "הכבשה שושנה וחברים", "הכבשה שושנה בגן האותיות", "שורום זורום", "יובל המבולבל", "טיף וטף", "כיף לי עם יעלי בתזמורת", "הסבתא של אפריים", "אצו רצו גמדים", "איך בוחרים שם לאחותי הקטנה?", "גילי בא לבקר - מסע בקשת הרגשות", "קופסת החלומות של הגר" שגם אותו ביים אורן, בפסטיגלים 2015 ו - 2016 ובמספר פרסומות לטלוויזיה.

השתתף כזמר ליווי בפסטיגל ודיבב בסרטים וסדרות טלוויזיה מצוירות וביניהם "בת הים הקטנה", "טוטלי ספייס", בסדרה "אגדות אנדרסן", "נילוס איש החלומות", "ממלכת אוקיאנה" ובסדרה "גיבורי האור".

במרץ 2012 הוא השתתף באופרת הרוק "כמעט נורמלי" "בבימויו של חנן שניר, בתיאטרון הבימה, לצידם של איילת רובינסון והראל סקעת.

החל מנובמבר 2019, אורן משחק את הארי ברייט, אחד האבות של סופי, במחזמר "מאמא מיה" בהפקת תיאטרון "הבימה".

קישורים חיצוניים 

 דורון אורן באתר "הבמה"

הערות שוליים 

זמרים ישראלים
מדבבים ישראלים
משתתפי אירוויזיון 1999
שחקני תיאטרון ישראלים
מתמודדי קדם-האירוויזיון
משתתפי הפסטיגל
משתתפי מותק של פסטיבל
בוגרי תיכון עירוני י"א
בוגרי בית צבי
חברי להקת צעירי תל אביב
ישראלים שנולדו ב-1969